Comisariatul Regional Braşov al ANPC s-a autosesizat în urma apariţiei pe reţelele de socializare a unui filmuleţ postat de un bărbat care susţine că a fost refuzat de o vânzătoare la Odorheiu Secuiesc, pentru că nu vorbea limba maghiară.

UPDATE: Comisarii OPC Brașov au mers la Kaufland Odorheiu Secuiesc și au încercat să cumpere produse vorbind în limba română, însă ar fi fost refuzați. Magazinul a fost amendat vineri cu suma de 10.000 de lei, după ce inspectorii au avut parte de același tratament ca în clipul care s-a viralizat pe rețelele de socializare joi.

„Ca urmare a vizionării acestei filmări CRPC Brasov se autosesizează!”, a reacționat Claudiu Susanu, comisarul şef al Comisariatul Regional Braşov al ANPC, pe Facebook.

El face trimitere la un clip în care un bărbat susține că a fost refuzat la un supermarket Kaufland din Odorheiul Secuiesc pe motiv că nu vorbea limba maghiară. Detalii aici.